የብርሃን ኮከብ፡ ክፍል አንድ "ሰባሰገሎችና ክዋከብቷ" ስክርፕት

# **ትዕይንት አንድ**

> *(ከመድረክ ጀርባ ሙዝቃ ይለቀቃል፤ ከሙዝቃው ጋር አብሮ ተራኪው ትረካውን ከመድረክ ጀርባ ሆኖ ይቀጥላል።)*
>
>

**ተራኪው፡**

ሚርጌ ዎዴኮ ቤርታ ፆኦሲ ባኮ ኬኤዛ ዓሳ፤ ሜሲሄ ሾይንታንዳ ዛሎ ሚርጌና ኬኤዜኔ። ዒሳያሴያ ዔያቶፓ ፔቴሢ ማዓዛ ዒኒያ ፔ ዎዶና ሃጋ ማዓንዳ ባኮ ፆኦሲ ዒዛም ዻዌም ሂዚ ጌዒ ፃፔኔ፡- “ኩሙሢ ዉዱሮ ናይ ጎጳዻንዳኔ፤ ዓቲንቄ ናይያ ሾዓንዳኔ፤ ዒዛኮ ሱንፆ ዒዛ “ዓማኑዔሌ” ጌዒ ጌሣንዳኔ” ጌዒ ላንካይ ፄኤታ ሌዖኮ ቤርታ ሃጋ ማዓንዳ ባዚ ፆኦሲ ዒዛም ቤዜም ዒ ኬኤዜኔ።

>
>
> *(ከዚያም ሰባሰገል ይመጣሉ የተጠቀለሉ ብዙ መጽሐፍትን እየገለጡ ማንበብ ይጀምራሉ፤ በዚያውም ላይ ተራኪው ትረካውን ከመድረክ ጀርባ ይቀጥላል።)*
>
>

**ተራኪው፡-**

ዬያ ባኮ ዛሎ ዓቦኮ ኬዞ ዛሎይዳ ናንጋ ዓሶ ባካፓ ካኣቶ ዞራ ዓሶንታ ሃሣ ዦኦጎ ፓይዲ ዔራያ ማዔ ዓሳ ሚርጌ ዎዴኮ ቤርታ ኬኤዚንቴ ባካ ኩማንዳ ዎዳ ሄሌሢ ዔያታ ዔሬኔ። ዬያሮ ዔያታ ዎላ ቡኪ ዓይሁዶ ዓሶኮ ካኣቲ ሾይንቶ ዎዳ ሄሌሢ ዛሎ ዞርቲ ዓርቄኔ።

**ሚልኮሬ፡-**

ኑኡኮ ዓዶንሢ ዓይሁዶ ዴሮኮ ካኣቲ ሾይንታንዳሢ ዛሎ ኬኤዜ ሎንሣ ኩማ ዎዳ ሄሌኔ። ዼግ ጌዒ ሂንዳ ጫርንጫ ዦኦጎ ዛጉዋቴ፤ ዖራይኔ ጌዒንታ ዦኦጋሦ ኬስኬኔ። ጊንሣ ሃሣ ዒዛኮ ዓጮዳ ዓ ዦኦጋ ዎላ ጉሪ ማይንቲ ማርቲ ዓዳ ካኣቶኮ ቶኦኮይዳ ዓጎ ባኮጉድ ማዔሢ ዒንሢ ዛጋ?

**ቃስፓራ፡-**

ሂዮ! ሃኖ ማፃፖይዳ ዬያ ዛሎ ኬዛዖ ዓይሁዶኮ ካኣቲ ሾይንታ ዎዳ ሄላኒ ዑኪፆኮ ማላታ ማዔሢ ኬዛኔ።

**ብልጣሶር፡-**

ዒስራዔሌ ዴሮ ዓውሳንዳ ናዓሢ ሾይንታኒ ሃጋ ዒንዳ ጎጲ ዔካና ዖራይኔ ጌዒንታ ዦኦጋሢ ካኣራንዳኔ ጋዓኔ። ሃሣ ናዓሢ ሾይንቴ ዎዶና ዒዛኮ ሾይንቴ ቤዞ ዔርዛያ ዦኦጌ ኬስኪ ዔሮ ዓሶ ናዓሢ ዓ ቤዞ ዔኪ ዴንዳንዳኔ ሂዚ ጋዓኔ።

**ቃስፓራ፡-**

ያዺ ማዔቴ ሜሲሃሢ ሾይንታኒ ማይ ታዙጳ ዓጊኒ ሌሊ ዓቴኔ ጌይሢኬ። ዬና ኬላ ሄላንዳና ኑኡኒ ናዓሢም ዒሾንዶ ባዚ ሻንቂሢዳ ሂዳዖ ኑ ዓዾም።

**ሚልኮሬ፡-**

ቃራኬ! ኮሺ ዶዲ ዋጋ ዔካባዚ ኮዒ ናዓሢም ኑ ሻንቃንዳኔ።

**ብልጣሶር፡-**

ሂዮ!

> *(ከዚያም ደስ እያላቸው ወደ ውጪ ይወጣሉ። ትረካው ይቀጥላል…)*
>
>

**ተራኪው፡-**

ዦኦጎ ፓይዳ ዓሳ ናዓሢኮ ሾይንቶ ካፒ ዒ ሾይንታ ዎዳ ሄላና ዒሾንዶ ባኮ ሻሚዳ ዓዼኔ። ዓይሁዶ ዴራ ጋዓንቴ ዔያቶም ፆኦሲ ጌሌ ቃኣሎ ዋሊ ዬያ ጶቂሡዋሴ።

> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

> \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
>
>

> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

# **ትዕይንት ሁለት**

> *(ተራኪው ትረካውን ከመድረክ ጀርባ ሆኖ ይቀጥላል።)*
>
>

**ተራኪው፡-**

ዬይ ያዺ ማዓዛ፤ ዬኖ ዎዶና ጌሊላ ዓጮይዳ ዓ ናዝሬቴ ካታሞይዳ ናንጋ ላምዖ ዎሊ ኮሺ ናሽካያ ማዔያ ዎላ ሃሣ ዖኦጪንታያ ማዔያ ዮሴፔና ማይራሞና ጌይንታስኬንሢ ዓኔ።
    (ማይራምና ዮሰፍ ከውጭ ይገባሉ፤ ማይራም እንስራ ተሸክማ ዮሰፍ አበባ በእጁ ይዞ ይመጣና በጉንጭ ሰላም ካላት በኋላ)

**ዮሰፍ፡-**

ማይራሜ ኑኡኒ ዎላ ዖጪንቲ ናንጋንቴና ላምዖ ሌዔፓ ዑሣ ዓኣዼኔ፤ ዬያሮ ኑኡኒ …

> *(ብርክክ ብሎ ከኪሱ ቀለበት ያወጣና እያሳያት)*
>
>

**ዮሰፍ፡-**

ታኣኒ ዔባ ቢያ ጊኢጋዛ ጌዒ ታ ማሊ ጊኢጋንዳ ዎዴ ታ ካፓንቴና ዔባ ቢያ ጊኢጎ ዒፄኔ፤ ማዔቴያ ዔባ ጊኢጋንዳና ጌዒ ካፒፆ ታ ሃሺ ፔቴ ባዚ ታ ኔና ዖጫኒ ኮዓኔ፤ ታኣኒ ኔኤና ዔካኒ ኮዓኔ፤ ኔ ታም ሎኣንዳ

> *(የማይራም ፊቷ በደስታ ተሞልቶ ቀለበቱን እያየች ፈዝዛ ትቀራለች።)*
>
>

**ዮሰፍ፡-**

ፔቴ ባኣዚታዖ ጌዔቴራ፤ ኔኤኒ ዚቲዮ ጋዓዛ ታም ጎዖንዶ ባዚ ባይቄኔ። ሂዮ ጋዓሞ ኔ ዔይዔ ጋዓይ? ሃንጎ ኔ ጊንፃፓ ማሂፆ ኬዛኒ ኮዓ?

**ማይራም፡-**

ዔይዔ …

> *(ዮሰፍ ይደነግጣል እሷም ሁኔታውን ካየች በኋላ)*
>
>

**ማይራም፡-**

ዔይዔ ጊንፃፋ ማሂፆ ታ ኬኤዚንዱዋሴ፤ ሂዮ (በመደነቅ) ታ ኔም ሎዓንዳኔ። ኔኤኒ ኔ ማኣሮ ዓሶም ዔርዚ ጪሞ ማይ ኑ ዓዶንሢም ዳኬ።

> *(ዮሰፍ በጣም ደስ ብሎት በጣቷ ላይ ቀለበቱን አጥልቆ እየተደስተ ሲወጣ ማይራምም ደስ እያላት ሄዳ በባዝ የተቀመጠ ውሃ ቀድታ ትመለስና ቤት ገብታ እንሰራውን አስቀምጣ  ቀለበቱን እያየች እየተደነቀች እያለ ከውጪ መልኣኩ ገብርኤል ይመጣል።)*
>
>

**ገብርኤል፡-**

ኔኤኒ ፆኦሲ ኔና ሚርጌና ቦንቺዜሌ! ኔ ኮሺዳ? ፆኦሲ ኔኤና ዎላኬ! ኔኤኒ ላኣሎ ባካፓ ዓንጂንቴያኬ።

> *(ማይራም ትደነግጣለች)*
>
>

**ማይራም፡-**

ሃይ ዎዚጉዴ ዔሊሢዳይ?

**ገብርኤል፡-**

ማይራሜ! ፆኦሲ ኔና ሚርጌና ቦንቼሢሮ ዒጊጪፖ፤ ኔ ጎጳዺ ዓቲንቄ ናይ ሾዓንዳኔ፤ ሱንፆዋ ኔ ዒዛኮ ‹ዬሱሴ› ጌይ ጌሣንዳኔ። ዒዚያ ዼኤፒ ማዓንዳኔ፤ፑኡፖ ፆኦዛሢ ናይያ ጌይንታንዳኔ፤ ጎዳ ማዔ ፆኦዛሢ ዒዛኮ ዓዶ ዳውቴ ካኣቱሞ ዖይቶ ዒዛም ዒንጋንዳኔ። ዒስራዔኤሌ ማኣሮይዳ ናንጊና ዒ ካኣታዻንዳኔ፤ ዒዛ ካኣቱሞኮዋ ጋፒንሢ ባኣያ ማዓንዳኔ።

**ማይራም፡-**

ታኣኒ ኩሙሢ ዉዱሮ ናይኬ፤ ዓካሪ ዬይ ባካ ዎይቲ ማዓኒ ዳንዳዓይ?
ገብርኤል    ዓያና ጌኤሺ ኔ ዑፆይዳ ሙኬም፥ ፑኡፖ ፆኦዛሢኮዋ ዎልቃ ኔጊዳ ማዒ ኔ ጎጳዻንዳጉዲ ማሃንዳኔ፤ ዬያሮ ኔጊዳፓ ሾይንታንዳ ናዓሢ ዱማዼያኬ፤ ፆኦሲ ናይያ ጌይንታንዳኔ። ኔኤኮ ዒጊኔላ ዔልሳቤፃ፥ ዞኦኬሎ ጌይ ናንጎዛ ሃሢ ጋርቼዖ ዓቲንቄ ናይ ጎጳዼኔ፤ ዒዛ ጎጳዼንቴ ሃና ዒዞኮ ላሃሳ ዓጊኖኬ። ፆኦሲ ባሻ ባኣዚ ፔቴታዖ ባኣሴ።

**ማይራም**

ያዺታቴ ሃይሾ ታኣኒ ፆኦሲም ማዻዜሎኬ፤ ኔኤኒ ጌዔሢጉዲ ታኣም ማዖንጎ።

> *(ከዚያም መልአኩ ገብርኤል ወጥቶ ሲሄድ እሷም እየተገረመች መውጣት ትጀምራለች።)*
>
>

**ተራኪው**

ዒዞም ፆኦሲኮ ኪኢታንቻሢ ኬኤዜሢ ጎይፆ ጎጳ ዓቴኔ።

> *(ዮሰፍ ከውጭ  በጣም አዝኖና ተናድዶ ያነሳውን ዕቃ ሁሉ እየጣለ ይገባል)*
>
>

 **ተራኪው**

 ዒናፓ ናሽኪ ዔካኒ ዖኦጫ ዮሴፔ ዒዛኮ ናሽኮ ናዔላ ጎጲ ዔኬሢ ዋይዜ ዎዶና ዒዞ ዓሶም ኬኤዚ ቦርሲሳኒ ኮዒባኣሴ፤ ዓይጎሮ ጌዔቶ ዓይሁዶ ዎጎና ዒዞ ዓሳ ሹቺና ዹይ ዎዻንዳሢሮኬ። ጋዓንቴ ዖኦኒያ ዔሩንቴ ዴሚና ዒዞ ሃሻኒ ዒ ማሌኔ። ዒዚ ዬያ ማሊፆና ዓኣንቴ ፔቴ ዓቢ ጌብርዔሌ ዒዛ ኮሮ ሙኬኔ።

> *(መልአኩ ገብርኤል ከውጪ ይገባል…)*
>
>

**ገብርኤል**

ዳውቴ ናዓሦ፥ ዮሴፔ! ኔኤኒ ዖኦጫዛ፥ ማይራማ ጎጳዼሢ ዓያና ጌኤሺዳፓ ማዔሢሮ ማሊ ሂርጉዋዖ ዒዞ ዔዔኬ። ዒዛ ዓቲንቄ ናይ ሾዓንዳኔ፤ ዒዚ ዴሮ ጎሞይዳፓ ዻቂሻንዳሢሮ ሱንፆ ዒዛኮ ኔ ‹ዬሱሴ› ጌይ ጌሤ።

 (ከዚያም ዮሰፍ ዝቅ ሲል መልኣኩ ሲሄድ ዮሰፍ ከመሬት አበባ ያነሳና ወደ ማይራሞ ሮጦ ሄዶ አበባውን ይሰጣትን አብረው ደስ እያሉ ይወጣሉ።)

>
>
> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

> \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
>
>

> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

# **ትዕይንት ሶስት**

> *(ከመድረክ ጀርባ ትረካው ይቀጥላል …)*
>
>

**ተራኪው፡-**

ኪኢታንቻሢ ዑኡዞ ዋይዜሢዳፓ ዮሴፔ ፔኤኮ ዖኦጫ ናዔሎ ማይራሞ ዔኬኔ። ዎላ ዔያታ ናንጋንቴ ማይራሞኮ ሾይጮ ዓጊና ሄሌኔ። ዬኖ ዎዶና ሮሜ ዓጮይዳ ዓ ዴሮ ቢያ ፓይዳኒ፡ ሱንፃ ዴሮኮ ፃፒንታንዳጉዲ ሮሜ ካኣቲ ዓውጊስፆሴ ዓይሤኔ።

> *(አዋጅ ነጋሪው ከውጪ በኋላው በር ይገባና አዋጁን በታላቅ ድምጽ ያውጃል)*
>
>

**አዋጅ ነጋሪው፡-**

ኮሺ ኮሺ … ኮሺ ዋይዙዋቴ! ዋይዜሢያ ዋይዚባሢም ዋይዚሱዋቴ! ሮሜ ዓጮ ዎይሣ ካኣቲ ዓውጊስፆሴ ዴራ ቢያ ፃፒንታንዳጉዲ ፔኤኮ ሾይንቴ ካታሞ ዓዺ ዓዺ ሱንፆ ፔኤሲ ፃፒሳንዳጉድ ዓይሤኔ። ኮሺ ዋይዚ ዋይዚባሢማ ዋይዚሶንጎ ጎዖናኬ!

**ተራኪው፡-**

ዓሳ ካኣቲ ዓይሢፆ ቦንቺ ፔኤኮ ሾይንቶ ዓጮ ዓዺ ዓዺ ፃፒንቲ ዓርቄኔ። ጌሊላ ዓጮይዳ ናንጋ ዮሴፔ ሾይንቴ ዓጫ ይሁዳ ዓጮኮ ቤቴሌሄሜ ካታሞይዳ ታሢሮ ፔኤኮ ማቾና ዎላ ቤቴሌሄሜ ፃፒንታኒ ዓዼኔ።

> *(መዝጋቢዎች ገብተው ይቀመጣሉ፤ ከዚያም አንድ ሁለት ሰው መጥቶ ስማቸውን ካስፃፈ በኋላ ዮሰፍና ማይራም ይመጣሉ።)*
>
>

**መዝጋ-1 ፡-**

ኔኤኮ ሱንፆንታ፤ ሙኬ ዓጮንታ ኬዜ።  ›

**ተመዝ-1፡-**

ታኣኮ ሱንፃ ቤርፂሊሞሴ ጌይንታኔ ታኣኒያ ሙኬሢ ዓንፆኪያፓኬ።

**መዝጋቢ ፡-**

ኔኤኮዋ ሱንፆንታ፤ ሙኬ ዓጮንታ ኬዜ።

**ተመዝ-2፡-**

ታኣኮ ሱንፃ ማርታ ጌይንታኔ ታኣኒ ሃኖ ቤቴሌሄሜ ካታሞይዳ ናንጋያኬ።

> *(ከዚያም እነዚያ ተመዝገበው ሲወጡ ዮሰፍና ማይራም ይመጣሉ።)*
>
>

**መዝጋ-2፡-**

ሱንፃ ኔኤኮ ዖናዳይ?

**ዮሰፍ፡-**

ዳዉቴ ናኣዚ ዮሴፔኬ

**መዝጋ-2**

ሃና ኔኤኮ ዓይጎዳይ?

**ዮሰፍ፡-**

ዒዛ ታኣኮ ማቾኬ፤ ሱንፃ ዒዞኮ ማይራሞ ጌይንታኔ።

**መዝጋ-2፡**

ዒንሢ ዎኖ ካታሞይዳ ናንጋይ?

**ዮሰፍ፡-**

ኑኡኒ ጌሊላ ዓጮይዳ ዓ ናዝሬቴ ካታሞይዳ ናንጋኔ።

> *(ከዚያም ተመዝገበው ወጥተው ይሄዳሉ መዝጋቢዎችም ይወጣሉ ተራኪው ትረካውን ከመድረክ ጀርባ ይቀጥላል።)*
>
>

**ተራኪው**

ዮሴፔንሢ ሱንፆ ፔኤኮ ፃፒሲ ኬስካና ሳዓ ዓሜያ ማዔሢሮ ዎርቆንዶ ቤሲ ኮዒሢ ዓርቄኔ።

> *(ከውጪ የእንግዳ ማረፊያ ቤቱ አስተናግጅ ትመጣለች። ከገባች በኋላ ቤቱን ጠራርጋ ስተዘገጃጅ ተከትሎ አንድ እንግዳ ይመጣል)*
>
>

**እንግዳው፡-**

ዒባኒ ታ ዎርቃንዳ ቤሲ ጴዻንዳ?

**አስተናጋጅ**

ኔኤኒ ቃራ ባሊቲና ዓ ዓሲኬ፤ ሾኦጫ ማኣሮ ዓርቂ ጋፔም ፔቲ ፔቲ ማኣሪስከማ ሌሊ ዓዋይ። ኔ ዓርቃኒ ኮኣቶ ዒማ ታ ኔም ዻዋኒ ሻላኔ።

**እንግዳው**

ዋዺ ጪጊሳይ?

**አስተናጋጅ**

ዒባና ዎይፆማኮ ሌሊ ሃይሦ ዓንጊ ቢራኬ።

> *(እሱም ብር ቆጥሮ ሲሰጣት እሷም ቁልፍ ሲሰጠው ወስዶ ይወጣል። ከዚያም ዮሰፍና ማይራም ይመጣሉ።)*
>
>

**ማይራም**

ኑኡኒ ሾጫ ሃውሻ ማኣሮይዳ ዎርቆ ቤሲ ኮዒ ሃንቶንቴና ታና ላቢሴኔ። ዓሳ ኬኤዜጎይፆና ማይ ሃማ ጋፒንፆ ማኣሮማኬ።

> *(ወደ አስተናጋጇ ጠጋ ይሉና፤)*
>
>

**ዮሰፍ**

ዒባኒ ታኣና ታኣኮ ሃኖ ላኣሌሎና ዎላ ኑ ሃውሻንዳ ቤሲ ጴዻንዳ?

**አስተናጋጅ**

ቤሲ ባኣሴ፤ ፔቴ ዓስኬማ ሃሢ ዒንሢኮ ቤርቶማካ ዓሲ ሙኪ ዓርቄኔ።

> *(እነሱ እያዘኑ ሲወጡ ማይራም መጮህ ትጀምራለች። አስተናጋጇም የራሷን ነገሮች አመቻችታ ትወጣለች።)*
>
>

**ዮሰፍ፡-**

ማይራሜ! ዎዎይቴይ?

**ማይራም፡**-

ታና ሾይጫ ዓርቄኔ ታኣኒ ሃይካ ጎይፃ ሾዓኒ ኮዑዋሴ።

**ዮሰፍ፡-**

ጫክ … ጫክ ሃይማካ ዴዔ ታ ኔ ላሃንዳ ቤሲ ኮሻንዳኔ።

> *(ብሎ ወደ መጋረጃው ሥር ይገባና ተመልሶ እንደገና ይወጣና)*
>
>

**ዮሰፍ፡-**

ሃይካ ሶ ባይ ሞሢ ዓኣኔ። ዓሲ ዒኢካ ባኣሴ። ማዔቴያ ሃያ ጎይፃ ኔ ዴዓስካፓ ዒኢካ ሶኦ ኑ ዓዾም ዔቄ።

> *(ከዚያም እሷን ደግፏት ይዞ ወደ መጋረጃው ሥር ያስገባል።)*
>
>

**ተራኪው፡-**

ዮሴፔንሢ ዎርቆንዶ ቤሲ ባይዚ ሞሢዳ ጌሊ ሃውሼኔ። ዒኢካ ባኣቶኮ ሞፆይዳ ማይራማ ናኣዚ ሾዔኔ።

> *(የህፃን ልጅ ድምጽ ከመደረክ ጀርባ ይሰማል።)*
>
>

>
>
>
>
>

> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

> \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
>
>

> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

# **ትዕይንት አራት**

> *(እረኞች ይገቡና ተቀምጠው እሳት ትንሽ ሲሞቁ ሁለቱ ይተኛሉ ኢያሱ ግን ሰማዩን ትኩር ብሎ እያየ ይቆያል።)*
>
>

**ኢያሱ፡-**

ናታን … ናታን … ዔቁዋቴ!

> *(ዝም ሲሉ ጠጋ ብሎ ነቅነቅ ካደረጋቸው በኋላ)*
>
>

**ኢያሱ፡-**

ናታን፣ ዮሃኒሴ ዔቁዋቴ!

**ናታን፡-**

ፃዒሴ ኔና … ኔና ኔ ዓንቴ ዓሲ ዎዲ ጊንዖ ጊንዓንዳይ? ሃያ ጉዴ ዓኣፃ ጊንዓስካፓ ኔ ጴቼሢ ዓይጌንዴ ባኣዚ ኬኤዛኒዳይ?

> *(መልአክት ከውጪ ይመጣሉ፡ ከዚያም መዝሙር መዘመር ይጀምራሉ።)*
>
>

**መልአክት፡-**

ዓሳ ዒንሢ ሃሼም ዋሊንቲ ናንጋዞንሦ

ቆልሞኮ ጊንፆይዳ ጉቴ ዒባኒ ሜታዻዞንሦ

ማዳ ዒንሢም ዳሲ ጌዔኔ ዎዴ ዒንሢም ኬስኬኔ

ባኣቶኮ ባርቶይዳ ዬሱሴ ዒንሢም ሾይንቴኔ

ዎዛ ዒንሢም ማዖንጎ ሜቶ ናንጋ ጋፔኔ

ዓሜሢ ካሮንጎ ዋዛ ዒንሢም ማዔኔ!

> *(መዝሙሩን እንደጨረሱ ወደ መጋረጃው ሥር ይገባሉ።)*
>
>

**ዮሐንስ፡-**

ዓማ ዒንሢም ፖዔኔ ዎዛ ዒንሢም ማዖንጎ ጌይፃ ናዮ ዎዚ ጌይሢዳዖ?

> *(በዚህ እየተደነቁ እያሉ ከውጪ መልአኩ ገብርኤል ይመጣል።)*
>
>

**ገብርኤል፡-**

ሃይ ዒንሢ ዎይታይ? ዒጊጪፖቴ፤ ዴሬም ቢያዼኤፒ ዎዛ ማዓ ኮሺ ሃይሴ ታ ዒንሢም ኬኤዛንዳኔ፤ ዋይዙዋቴ! ሃኖ ዳውቴ ካታሞይዳ ዼኤሻ ዒንሢም ሾይንቴኔ፤ ዒዚያ ጎዳ ኪሪስቶሴኬ። ዬያኮ ማላታ ያዺ ማዓንዳኔ፦ ናይ ዓርቆ ቱርጫና ካንቂንቴ ናይ፥ ባይ ባርታይዳ ባኣታ ሙዖ ሙዓ ጎንጋላ ላሂ ዓኣንቴ ዒንሢ ዴንቃንዳኔ

> *(እነሱ ደስ እያላቸው ሲወጡ መልአክት ይመጡና ዝማሬ ይቀጥላሉ)*
>
>

**መልአክት**

ዳውቴ ካታሜሌ ቤቴሌሜ

ቦሂንቲ ሃሺንቲ ዋሊንቴዜሌ

ሃኖ ኔም ኬሊ ዬዔኔ ኮሺ ዎዛዼ

ቦሂንቲ ኔ ናንጋንቴ ሃኖ ኔኤም ኬሊ ከስኬኔ

ዓሲ ናይኮ ዼኤሻ ማዔያ ዬሱሴ ሾይንቴኔ!

> *(ከዚያም ወጥተው ይሄዳሉ)*
>
>

>
>
> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

> \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
>
>

> \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
>
>

# **ትዕይንት አምስት**

> *(ሰባሰገሎች ገብተው ይቀመጣሉ ከዚያም ኮከቧ ትወጣለች ኮከቧን ሲያዩ ደስ ብሎአቸው፡)*
>
>

**ሚልኮሬ፡-**

ናዮ ዒንሢ ዛጋ ዦኦጋሢ ኬስኬኔ፤ ዓይሁዶ ካኣቲ ዶሪንቴ ናዓሢ ሃሣ ሜሲሄ ማዔሢ ማይ ሾይንቴኔ ጌይሢኬ።

> *(ሁሉም ደስ እያላቸው የራሳቸውን የስጦታ ዕቃዎቻቸውን ያነሱና ኮከቧን እያዩ ይወጣሉ።)*
>
>

**ተራኪው፡-**

ፆኦሲኮ ናዓሢ ሾይንቴስካፓ፤ ኪኢታንቻሢ ጴዺ ቆልሞ ዬንቃ ናኣቶም ኬኤዜኔ። ዬያ ቆልሞ ዬንቃ ናኣታ ጳሽኪ ኬኤዚንቴ ቤዞ ዛጋኒ ዓዼኔ።

> *(ማይራምና ዮሰፍ ከመጋረጃው ሥር ይወጡና ሲቀመጡ እረኞች ይመጣሉ።)*
>
>

**ተራኪው፡-**

ኪኢታንቻሢ ጌኤሢ ጎይፆ ማይራሞኮ ናኣዚ ዬሱሴ ቆልሞ ናኣታ ዛጌኔ። ዔያታ ፆኦሲኮ ናዓሢ ዛጋ ዎዶና ሂርኪ ጌዒ ጉሙዓቲ ዚጊ ቦንቼኔ?

> *(እረኞችም ዝቅ ብለው ይሰግዱና ይወጣሉ። ከውጭ ሰባሰገሎች ይመጣሉ።)*
>
>

**ብልጣሶር፡-**

ኑና ጎይፆ ዻዊ ዔኪ ዬዔ ዦኦጋሢ ሃይሾ ዔቄኔ። ሃና ማኣራ ናዓሢ ዓ ማኣሮ ባይቃኣኬ።

 (ይገቡና ማይራምንና ልጇን አይተው ዝቅ ብለው ከሰገዱ በኋላ ስጦታዎቻቸውን አውጥተው ይሰጣሉ።)

**ተራኪው፡-**

ኑኡኮ ዬሱሴ ሾይንቴሢ ባኣቶ ባርታ ማዔቱዋ፤ ሃሣ ቦንቺንቲ ሚዛጵ ቤሲዳ ላሁዋዖ ባኣቶኮ ጎንጋላ ላሄያ ማዔቱዋ፤ ዒዛ ቦንቻኒ ዓቦኮ ኬዞ ዛላፓ ዔሮ ዓሳ ሃሣ ዦኦጎ ፓይዳ ዓሳ ሙኪ ዒኢሺ ዒዛኮ ካኣቱሞ ኑኡማ ዻዌኔ። ሃኖ ኔኤኒ ሃያ ባኣሎ ማላታ ማሂ ፆኦሲ ፔኤኮ ፔቴ ናዖ ዓሲ ናይም ዓኣሢ ዒንጌሢ ጉዲ ኔያ ዓይጎ ፆኦሲም ዒንጋይ?

> *(መልአክት ከውጭ ይገቡና መዝሙር ይቀጥላሉ።)*
>
>

**መልአክት**

ዬሱሴኮ ሾይንታ ጫሪንጮም ዎዛ

ኪርስቶሴኮ ሾይንታ ሳዓ ዓሶ ናቶም ዎዛ

ኑ ጎዳኮ ሾይንታ ማዥንቶ ቢያም ዎዛ (3x)

> *(እየዘመሩ እያሉ የሩስድክ አባላት መድረክ ይዘው በአንድ ላይ ይዘምራሉ። )*
>
>

# ሃውሾ ኑም ማዔኔ

ዳውቴ ካታሜሌ ቤቴሌሜ

ቦሂንቲ ሃሺንቲ ዋሊንቴዜሌ

ሃኖ ኔም ኬሊ ዬዔኔ ኮሺ ዎዛዼ

ቦሂንቲ ኔ ናንጋንቴ ሃኖ ኔኤም ኬሊ ከስኬኔ

ዓሲ ናይኮ ዼኤሻ ማዔያ ዬሱሴ ሾይንቴኔ!

ዬሱሴኮ ሾይንቲፃ ጫሪንጮም ዎዛ

ኪርስቶሴኮ ሾይንቲፃ ሳዓ ዓሶ ናቶም ዎዛ

ኑ ጎዳኮ ሾይንቲፃ ማዥንቶ ቢያም ዎዛ (3x)

ዓሳ ዒንሢ ሃሼም ዋሊንቲ ናንጋዞንሦ

ቆልሞኮ ጊንፆይዳ ጉቴ ዒባኒ ሜታዻዞንሦ

ማዳ ዒንሢም ዳሲ ጌዔኔ ዎዴ ዒንሢም ኬስኬኔ

ባኣቶኮ ባርቶይዳ ዬሱሴ ዒንሢም ሾይንቴኔ

ዎዛ ዒንሢም ማዖንጎ ሜቶ ናንጋ ጋፔኔ

ዓሜሢ ካሮንጎ ዋዛ ዒንሢም ማዔኔ!

ታ ዒሻሢዮ ማዳ ኔኤም ዳሲ ጌዔኔ

የሱሴ ሾይንቲፆና ዓማ ኔኤም ፖዔኔ

ናንጋ ኔኤም ጊኤጌዔኔ ሃውሾ ኔኤም ማዔኔ! (3x)

ታ ሚሼሌ ማዳ ኔኤም ዳሲ ጌዔኔ

የሱሴ ሾይንቲፆና ዓማ ኔኤም ፖዔኔ

ናንጋ ኔኤም ጊኤጌዔኔ ሃውሾ ኔኤም ማዔኔ!  (3x)

ታ ዒጊኒዮቴ ማዳ ዒንሢም ዳሲ ጌዔኔ

የሱሴ ሾይንቲፆና ዓማ ዒንሢማ ፖዔኔ

ናንጋ ዒንሢም ጊኤጌዔኔ ሃውሾ ዒንሢም ማዔኔ!  (3x)

ናዮ ዋይዙዋቴ ማዳ ኑም ዳሲ ጌዔኔ

የሱሴ ሾይንቲፆና ዓማ ኑም ፖዔኔ

ናንጋ ኑም ጊኤጌዔኔ ሃውሾ ኑማ ማዔኔ! (3x)